358 
MEMOIRES. 
affaires du monde et des estatz pour cognoistre et juger du devoir et 
désordre quy est; oultre ce, que ceste mienne insufisance est accom- 
paignée de briefveté de temps que vous a pieu me prescripre pour 
me rendre auprès de vous le vingtiesme du présent, ayant seulement 
receu votre commandement le doutziesme; mays vous, Monseigneur, 
ayant aussi le temps fort court pour la négligence de ceulx qu’ont 
charge des pacquetz du Roy, et ne pouvant, pour ceste raison et pour 
cause des courses que les ennemis font toutz les jours sur les sub- 
jectz de Sa Majesté, vous mesmes y vacquer ou mander parsonne 
souffizante, je n’ay volu falir me mectre en devoir d’obéir à vostre 
commandement et vous escripre selon ma capacité, ce que puis com¬ 
prendre suyvant la teneur de la close du Roy. 
[Comportement des ungs et des autres ] 
Monseigneur, je suis fort perplex de vous povoir asserteuer au 
vray des meurs et comportemens des ungs et des aultres des sub- 
jectz du Roy de ceste diocèze et compté; car les choses sont venues à 
si grand désordre, qu’il se trouve peu d’hommes de ceulx qu’on 
appelle galans hommes et cjue tiennent quelque ranc, que se conten¬ 
tent de vivre selon le devoir de son estât. . 
Premièrement plusieurs des ecclésiastiques se desdaignent d’estre 
appellés par le tiltre de leur function, soient recteurs, chanoines et 
aultre tiltre; et encore plus quant ilz n’ont que la cléricature et pres- 
trize, abrogent quelque aultre tiltre de bois, buisson, aie et sembla¬ 
bles; par mesmes conseil négligent le debvoir et exercisse de leur 
charge, quitent l’abit clérical et vêtisent celluy de gentilhome ou 
marchand, s’apliquent non aux lettres ny conversation condessente, 
mes aux trafiques de marchandise, les uns les aultres à vagabonder, 
et aultres exercisses indécens. 
Pareillement plusieurs de la noblesse vivent de telle façon qu’ilz 
n’ont de noble rien plus que le tiltre, s’adonnant à toutes traffiques 
mécaniques, tenant par aferme les heretaiges d’aultruy; achaptant et 
vendent bled, vins, sel et aultres chouses ; possèdent bénéfices jure 
vel injuria, si ne peuvent atrapter le tiltre par arrantement au pris 
et paies qu’ilz veullent. 
Les borgeois et marchandz voientz que l’esglise et noblesse se 
vêtissent de ses plumes, ilz font le semblable et achaptent béné¬ 
fices; courent sur le pouvre homme; se desdaignent de l’appellation 
de sire Jehan; choisissent laroche ou pré qu’ilz ont le plus verdoient; 
et voilà Monsieur de la Roche ou du Préd; tellement que aulx mai¬ 
sons de villes ne se treuve plus personne que veullent respondre par 
leur nom, si ne sont appellés seigneurs; et marchant ung des susdits, 
toutz les trois estatz sont en campaigne. Rien est vray qu’il y a 
tousjours quelque homme de bien que se contient en son devoir. 
[Devoir que les ecclésiastiques rendent en leurs charges.] 
Monseigneur, il apert notoirement du devoir que les ecclésiastiques 
rendent en leurs charges; et suyvant votre commandement me suis 
